سن کی وارسان حیدر عبادی سن کی وارسان دونیا باشیما دولانیر کوچهلر آردیمجا گلیر آددیم- آددیم ایزلهییرلر آددیملاریمی. سن کی وارسان اولدوزلار گؤز وورور گؤزلریمه آی ایشیق دولاییر بولادلار اورپکلرین گؤتورور سنلهشیر گئجهلریم. سن کی وارسان دلیلیک ائدیرم اؤزومو بوتون گئریده قالان گونلرین آجیغینا باش دوندرمیرم ده آردیمجا ملر قالسین او گونلر ملر- ملر و سیز ای منه دلی دئینلر! ...Read More »
ایکی شعر/ حیدر عبادی(باریش)
ایکی شعر حیدر عبادی(باریش) ۱٫ دوداقلاردان بال گؤزلهمیرم گؤزهل، ایکی کلمه سئوگی دانیشسان یئتر! گؤزلردن ده نه آی – اولدوز نه گونش گؤزلریمله تکجه آلیشسان یئتر! اللرین نه آلوو اولسون، اود اولسون، یاناقلارین نه لالهلی آد اولسون، تکی اورهک محبتایله دولسون، من دنیزه گلیب قاریشسان یئتر! ساچلارین نه کولکلرین بایراغی، دیزلرین نه کورهکلرین دایاغی، نفس اولسان نفسیمین سایاغی جانیما دولماغا ...Read More »
قیش / حیدر عبادی (باریش)
قیش حیدر عبادی (باریش) بو قیش دا باشلاندی بئله و سن اللریم، هه، سنینلهنم – ای پاییز دادیملی اللریم! قیش پالتوسونون سیجاق جیبلرینه یئریکلهمه سازاق منی یاندیرماسا حیاتین لذذتینی کیم داداجاق؟ کارتن ائویمین تاوانیندان بولود آغلاییر گونش یاندیریر پاییز سارالدیر قیش دوندورور من ایسه دوکانلار قاباغیندان کارتن اوغروسویام کوچه لردن چکیلیرم اینجیمهسین دیک دابان آغالار نه یاخشی کی قبیرلر بوشدو ...Read More »
چیلله گئجهسی / حیدر عبادی (باریش)
چیلله گئجهسی حیدر عبادی (باریش) بیر آز دایان بیر آز یوبان چیلله گئجهسی! سؤنمهسین چیراغلار، پوزولماسین رئکلاملارین رنگی چیخیشلاری، توکانلارین دئکورو. بیر آز دایان! یوخسول اوشاقلارین حریص گؤزلری چکیلمهییب هله- بزکلی توکانلارین شوشهلریندن. بیر آز دایان قارپوزلارا دویونجا باخسینلار! دایان نار دنهلرینی گؤزلرینه سیخسینلار، سورسونلار باخیشلاریندا. دایان ائله بوردا دایان تبریک دئسینلر، اوزون عومور دیلهسینلر چیلله گئجهلری، چیللهچیلر و سن. ...Read More »
یاغما یاغیش / حیدر عبادی(باریش)
یاغما یاغیش حیدر عبادی(باریش) یاغما یاغیش یاغما دئییرم! سنسیز امما، کیم گؤز یاشلاریمین ایزلرینی سیلهجک یاناغیمدان؟ اللریم آرخامدا قاندللی؛ یاناغیما یاناغینا چاتماز اللریم. یاغما یاغیش یاغما دئییرم! سنسیز امما کیم ایللرین حسرتینی اوشاقلیغیمین بؤیوکلوک آرزوسونو آلنیمین قیریشلاریندان خاطیره کؤینهییمین اتهییندن یویاجاق ؟ یاغما یاغیش یاغما دئییرم! من گؤز یاشلاریمین ایزینی ایللرین حسرتینی اوشاقلیغیمین آرزسونو داشییاجاغام؛ سن یاغما، یاغما یاغیش! گؤزل ...Read More »
مودئرن سئوگی / حیدر عبادی(باریش)
مودئرن سئوگی حیدر عبادی(باریش) سنی مودئرن دوشونورم دوداقلارین قهوه قوخویور گؤزلرینده دالغالانیر سؤزجوکلر اوخویور اللرین ساللانیر او تای خییاواندان دیلیندن آرابالار سیقنال چالیر ساچلارینین ترافیکینده گیجهلنمیش باخیشلاریم قالیر سنی مودئرن خاطیرلاییرام شعرلریمده داها جئیران یئریمیر یئریشلرین آت بئلینده ساچلارینا نسیم دولاشمیر یئللره قیسقانمیرام داها اللرینین ریحان قوخوسونو ایتیرمیشم شههرین نمهاراسیندا سنی مودئرن آنلاییرام چیراغلاری سؤنمهین شههرین گئجهلرینده توستودن سورمهلنن گؤزلرین ...Read More »
بیر آز دایان چیللهگئجهسی / حیدر عبادی«باریش»
بیر آز دایان چیللهگئجهسی حیدر عبادی«باریش» بیر آز دایان بیر آز یوبان چیلله گئجهسی سؤنمهسین چیراغلار رئکلاملارین رنگی چیخیشلاری پوزولماسین توکانلارین دئکورو ! دایان یوخسول اوشاقلارین حربص گؤزلری چکیلمه یب بزکلی توکانلارین شوشهلریندن ! دایان قارپوزلارا دویونجا باخسینلار دایان نار دنهلرین گؤزلرینه سیخسینلار سورسونلار باخیشلاریندا ! دایان دایان ائله بوردا دایان تبریک ائدیرلر باش باکانلار، اوزون عومور دیلهییرلر. دایان گؤر ...Read More »
اولدوم / حیدر عبادی(باریش)
اولدوم حیدر عبادی(باریش) آخ گئنه اود ووردو جانیما عشقین سورونوب ساچلاردا بیر داراق اولدوم. ایچیمدن قووزانیر هیجران نغمهسی گؤزلردن سوزولوب گول دوداق اولدوم. حزین گولوشلردن اولموشام خومار دردلر ایچینده داغ اولماغا نه وار آیریلیق دردینده آیریلان یانار آیریلیب درد ایچره داش قالاق اولدوم. هئچ بیلیرسن منه هیجرین نئیلهدی دیلده نغمه گؤزده ناله ائیلهدی سنسیز گؤزلریمه یوخو گلمهدی اونداندیر گئجهلر تام ...Read More »
گؤزلریم / حیدر عبادی
گؤزلریم حیدر عبادی گؤزلریمده شعیر گؤزلریمده میصرع- میصرع یول ایزی گؤزلریمین رنگی قیرمیزی سن گؤزلریمدن اوخو هر نهیی شعری، غزلی سئوینجی، کدری سوکوتو،هارایی دیلیمدن سؤزجوک اومما!!! دیلیم باشقا دیللر کیمیدئییل کی سربست؛ یوخ دیلیم آغزیمدا لال بالیق کار بالیق؛ بیلیرسن کی بوتون لاللار کار دوغولور آنادان. آه آه آه کیمه شعیر یازیرام کیمه شعیر اوخورام اؤنومدههامی لال،هامیکار بوش وئر قاداسی گؤزلریمه ...Read More »
گئتدین / حیدر عبادی(دارانلی)
گئتدین حیدر عبادی(دارانلی) مهندس مجید حسینینین آجیناجاقلی اؤلومونه گئتدین یوللاردا بیر باخیش ایزین قالدی سوسدون – سوکوت ائتدین دیللرده میصرع – میصرع سؤزون قالدی. سندن قالان خاطیرهلره گؤز یاشی سپیرم، یام یاشیل خاطیره. گئتدین بو گون سازلار سنی قملی چالیر تئللرینی حزین- حزین داراییر سنی آختاریر ، سنی آراییر. گئتدین بو گون سنینله چیخیش ائدیر شاعیرلر سنین دیلیندن اوخونور شعیرلر ...Read More »
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab